
SUOMEN UFO-TUTKIMUS 

on projekti, jolla on seuraavat kaksi päätavoitetta: 

1. Kartoittaa tähänastisia Suomessa tehtyjä UF0- 
havaintoja. 

2. Panna alulle kok-o maatamme käsittävä järjestel¬ 
mällinen tutkimustoiminta ja siihen liittyvä 
tutkijaverkosto tulevia UFO-ilmiöitä silmällä 
pitäen. 

Lisäksi Suomen UFO-tutkimus on tarkoitettu muodos¬ 
tuvan riippumattomaksi ja puolueettomaksi UFO-tut- 
kijoiden ja -harrastajien yhteistyöelimeksi. 

1. UFO-havaintojen kartoittaminen 

Vaikka Suomessakin tuhannet ihmiset tekevät vuo¬ 
sittain UFO-havaintoja, niiden tarkempi tutkimus 
on omassa maassamme ollut tähän saakka lähes ole¬ 
matonta. Vain pieni osa tehdyistä havainnoista on 
saatu tietoon ja näitäkään tapauksia ei yleensä 
ole tutkittu tarpeeksi perusteellisesti. 

Vanhat havainnot 

Jo 1800-luvulla on maassamme tehty muutamia san¬ 
gen merkittäviäkin UFO-havaintoja, mutta niiden 
muistiinmerkintä ja raportointi on tähän saakka 
kokonaan laiminlyöty. Ellei tulevaisuudessakaan 
asian hyväksi tehdä mitään, tulevat vanhat havain¬ 
not vähitellen vaipumaan unohduksiin. Siksi veto- 

anme kaikkiin lukijoihimme, jotka mahdollisesti 
tietävät jotakin vanhoista UFO-tapauksista, joi¬ 
den silminnäkijät eivät enää ole keskuudessamme. 
Kertokaa näistä tapauksista ja havainnoista Suo¬ 
men UFO-tutkimukselle. 

Uudemmat havainnot 

Toisen ryhmän muodostavat ne tapaukset, joiden 
silminnäkijät ovat vielä elossa. Jos siis luki¬ 
joillamme on omakohtaisia havaintoja UFOista, 
pyydämme heidän ilmoittavan näistä meille. Var¬ 
sinkin jos tapaus on suhteellisen hyvä ja luotet¬ 
tava, on erittäin tärkeätä, että saamme siitä 
tiedon tarkempia tutkimuksia ja raportointia 
varten. Ehkä Teillä itsellänne ei ole omakohtais¬ 
ta havaintoa, mutta tiedätte jollakin muulla ol¬ 
leen sellaisen. Tällöinkin Teidän kannattaa il¬ 
moittaa asiasta, sillä muuten ko. havainto voi 
jäädä rekisteröimättä. 

Kyselylomake ja tutkijat 

Lähinnä uudempien UFO-havaintojen rekisteröimis¬ 
tä varten on laadittu lomake, joka sisältää yli 
80 eri kysymystä. Ne käsittelevät mm. seuraavia 
asioita: havaintopaikka, sää, UFOn ulkonäkö, 
liikkumistapa, nopeus, havainnontekijän ruumiil¬ 
linen ja sielullinen tila, tapauksen vaikutus sil¬ 
minnäkijään, hänen elämäntapansa ja asenteensa. 
Kyselylomake on tarkoitettu lähinnä havainnonteki- 
jän luona käyvän haastattelijan (tutkija) täytet¬ 
täväksi, mutta eräissä tapauksissa voi havainnonte- 
kijä täyttää sen itsenäisestikin. Jotta tutkijat 
suorittaisivat haastattelunsa mahdollisimman yhden¬ 
mukaisesti, annetaan heille jonkinlainen koulutus 
tehtävää varten. Ensimmäinen tutkijoiden koulutus¬ 
tilaisuus pidettiin helluntaina (2.6.) Tampereella. 
Tutkijaksi pääseminen ei kuitenkaan välttämättä 
vaadi tällaiseen tilaisuuteen osallistumista, sillä 
tarpeelliset tiedot voidaan antaa esim. kirjeitse 
(moni ste). 

Sanomalehtikirjoitukset 


Vuosien mittaan on UFO-havaintoja tullut tietoomme 

jo sangen paljon, mutta todennäköisesti suurin osa 
havainnoista on kuitenkin edelleen piilossa. Jotta 
saisimme mahdollisimman paljon havaintoja tietoomme, 
on Suomen UFO-tutkimus lähettänyt mm. kymmenille 
sanomalehdille kirjoituksen yleisönosastoon, jossa 
pyydetään lukijoita kertomaan omista tai muiden teke¬ 
mistä havainnoista. Tällä tavalla olemmekin jo saa¬ 
neet jonkin verran uusia tapauksia tietoomme (mm. 
yhden valokuvan TJFO-ilmiöstä). 

Interplanetistien jäsentutkimus 

Eräänä osana Suomen UFO-tutkimukseen liittyy myös 
tutkimus Interplanetistit ry:n jäsenistä. Tämän 
VTMANAn mukana lähetetään jokaiselle jäsenelle ky¬ 
selylomake, jonka avulla pyrimme saamaan selville, 
minkälaisia UFO-havaintoja jäsenillämme on ja mil¬ 
laisia mielipiteitä interplanetistei1 la on lentä¬ 
vistä lautasista sekä eräistä muista asioista. Toi¬ 
vomme, että jokainen jäsen tekee tämän vähimmän 
Suomen UFO-tutkimuksen auttamiseksi eli täyttää 
lomakkeen huolellisesti ja postittaa sen osoittee¬ 
seen: Suomen UFO-tutkimus, Uro. Mikäli kaikki jäse¬ 
net suorittavat tämän "velvollisuutensa" mahdolli¬ 
simman nopeasti, voimme jo seuraavassa VTMANAssa 
julkaista jäsentutkimuksemme tulokset, jotka var¬ 
masti kiinnostavat meitä kaikkia. 

Analyysi 

Kun sitten aikanaan olemme saaneet haastattelut ja 
tutkimukset suoritettua ja kun tarvittava aineisto 
on koossa, on varsinaisen analyysin vuoro. Tarkoi¬ 
tuksena on, että valitsemme keräämästämme aineis¬ 
tosta 100 parasta UFO—havaintoa, joiden yksityis¬ 
kohdat tarkistamme vielä uudestaan, ja näiden 100 
tapauksen perusteella suoritamme tutkimuksemme ana¬ 
lyysin. 

UFO-kirja 

Toivomuksenamme on, että projektimme ensimmäisen 
päätavoitteen konkreettisena ilmentymänä olisi 
UFO-kirja, joka siis perustuisi lähinnä Suomen 
UFO-tutkimuksen keräämään aineistoon ja sen ana- 

lyysiin. Kirjassa tulisi käsitellä yleisluontei¬ 
sesti myös alan ulkomaisia tapauksia ja tutkimuk¬ 
sia. Samoin siinä tulisi olla mahdollisimman hyvät 
lähde- ja kirjallisuusluettelot, jolloin se voisi 
toimia myös jonkinlaisena käsikirjana suomalaisille 
UFO-tutkijoille ja -harrastajille. Kirjasta voitai¬ 
siin tehdä myös englanninkielinen lyhennelmä, 
joka varmasti kiinnostaisi kaikkien maiden UFO- 
tutki joita. 

2. Tutkijaverkoston luominen 

Tutkijaverkoston luominen liittyy läheisesti 
projektin ensimmäiseen päätavoitteeseen. Tarkoi¬ 
tuksena nimittäin on, että ne jotka nyt toimivat 
haastattelijoina ja tutkijoina, myös tulevaisuu¬ 
dessa suorittaisivat samanlaisia tehtäviä sitä 
mukaa kuin uusia havaintoja tehdään. Jotta tutki¬ 
javerkostomme olisi mahdollisimman tehokas, tar¬ 
vitsisimme vielä monia tutkijoita lisää eri puolil¬ 
ta Suomea (varsinkin Itä- ja Pohjois-Suomesta). 
Pyrkimyksenämme on nostaa tutkijoiden lukumäärä 
noin viiteenkyinmeneen. Tutkijaverkoston lopul 1 inen 
muodostaminen tapahtunee vasta ensi kesänä, jol¬ 
loin on tarkoituksena pitää kaikille tutkijoille 
yhteinen pari päivää kestävä koulutustilaisuus. 
Tässä vaiheessa ei ole aiheellista käsitellä tätä 
monipuolista suunnitelmaa sen tarkemmin, sillä 
tulemme käsittelemään tätä asiaa yksityiskohtaisem¬ 
min seuraavissa VTMANoissa. Lukijoiden on kuitenkin 
syytä pitää mielessään, että tarvitsemme tutkijoita 
lisää ja kehoitanimekin niitä henkilöitä, jotka tun¬ 
tevat mielenkiintoa tätä asiaa kohtaan, pyytämään 
lisätietoja Suomen UFO-tutkimukselta. 


* * 


VETOOMUS VIMANAN LUKIJOILLE 


Suomen UFO-tutkimus esittää seuraavat kuusi vetoo¬ 
musta kaikille VIMANAn lukijoille: 

1. Jos Teillä on omakohtaisia UFO-havaintoja, ker¬ 
tokaa niistä Suomen UFO-tutkimukselle. 

2. Jos tiedätte muilla olevan UFO-havaintoja, il¬ 
moittakaa niistä meille. 

3. Pyrkikää saamaan tietoonne toisten tekemiä UFO- 
havainto ja. 

4. Tulevat havainnot (omat tai muiden) ilmoittakaa 
välittömästi Suomen UFO-tutkimukselie. 

5. Ryhtykää UFO-tutkijaksi. Eri puolille Suomea 
tarvitsemme lisää tutkijoita. 

6. Auttakaa Suomen UFO-tutkimusta jollakin muulla 
tavalla (annamme pyydettäessä lisätietopa). 

Lopuksi kehoitamme jokaista VIMANAn lukijaa paina¬ 
maan mieleensä osoitteemme: 


* 


Suomen UFO-tutkimus, Uro tai pelkkä UFO, Uro. 



Kuvassa osa UFO-tutkijoista, jotka osallistuivat 
Tampereella helluntaina järjestettyyn koulutus¬ 
tilaisuuteen. Tilaisuus pidettiin FUF0I;n kerho¬ 
huoneessa. FUF0I:sta, joka on Tampereen nuorten 
UFO-kerho, kerromme tarkemmin seuraavassa VIMANAssa. 




5 







■rtjyrtv-. 


Prof. HYNEK 

UFO- TUTKIMUKSESTA 


UFO-Nachrichten (ö/öS) julkaisi sellaisenaan prof. 
IIynek'in kirjoituksen, joka oli viime joulukuussa 
julkaistu tunnetussa amerikkalaisessa miestenlehdes- 
sä Playboy'ssa. Kirjoitus oli hyvin mielenkiintoinen, 
onhan sen tekijä eräs kokeneimpia UFO-tutkijoita, 
joka on vuosikausia saanut läheltä seurata UFO-ha- 
vaintojen kehittymistä USAssa. Kirjoituksensa 
(saks. Die UFO-Liicke) alussa prof. Hynek mainitsee 
uskovansa, että myös Neuvostoliitossa on jo vuosi¬ 
kausia suoritettu UFOjen tutkimista (vrt.UFO-kuulu- 
mia Neuvostoliitosta/VTMANA l/68), mihin johtopää¬ 
tökseen hänet on johtanut mm. hänen Pragissa Kan¬ 
sainvälisen Astronomisen Liiton (elokuu 1967) ko¬ 
kouksessa tapaamiensa eräiden venäläisten tähti¬ 
tieteilijöiden mielipiteet. Hän sanoo: "Lyhyesti 
sanottuna nuo muutamat luotettavat tiedot, jotka 
minulla asiasta on - sekä intuitioni - sanovat mi¬ 
nulle, että NL on ilmeisesti jo vuosikausia suorit¬ 
tanut puolueettomalla perusteellisuudella UFO-tutki- 
musta. Ammattini perusteella tiedän, että USA vasta 
nyt alkaa kiinnittää huomiota probleeman vakavaan 
tarkasteluun". Prof. Ilynek^in kirjoituksen tästä 
osasta ilmenee huolestuminen siitä mahdollisuudes¬ 
ta, että NL ennen USAta saattaisi ratkaista UFOjen 
arvoituksen, tai kuten hän sanoo "mikä olisi vielä 
pahempaa, että NL ensimmäisenä saisi yhteyden vie¬ 
raaseen sivilisaatioon, joka suorittaa tiedustelu- 
retkeä planeettamme läheisyydessä". 

Prof. Hynek korostaa kuitenkin, että ei-maanpäälli- 
sen elämän esiintyminen ja UFO-ilmiö saattavat olla 
kaksi aivan eri asiaa,, joista jälkimmäinen kuitenkin 
saattaa asettaa tieteelle kiintoisan pähkinän purta¬ 
vaksi • 

Prof. Hynek kuvailee lyhyesti kuinka hän vuonna 1948 
suostui USAn Ilmavoimien neuvonantajaksi UFOja kos¬ 
kevissa kysymyksissä ja siten joutui lähelle tätä 
ongelmaa. Kuluneiden 20 vuoden aikana hän on analy¬ 
soinut yli 15000 kertomusta UFO-havainnoista. Näistä 
kertomuksista on jäänyt vähintään 1000 sellaisiksi, 
joihin hän tiedemiehen ominaisuudessa ei ole pystynyt 
löytämään minkäänlaista selitystä. "Minulle tiedemie- 
henä on 1000 hämmästyttävää tapausta kuitenkin enem¬ 
män kuin tarpeeksi oikeuttaakseen perusteellisen 
tutkimuksen. Rehellisesti sanottuna en tiedä, miksi 
kesti niin kauan ennenkuin hallitus päätyi samaan 
tulokseen"• 

Prof. Hynek kertoo UFO-tutkimuksen alkuajoista, jol¬ 
loin tiedemiesten keskuudessa vallitsi tuo suosittu 
käsitys UFOista "sodanjälkeisen hennopaineen" tulok¬ 
sena, käsitys josta oli luonnollisesti luovuttava, 
kun havaintoilmoituksia alkoi saapua kaikista maapal¬ 
lon kolkista sodan ajan jäädessä yhä kauemmaksi taak¬ 
sepäin. On varmaa, että esim. 50-luvulla vallinnut 
virallisen tahon asenne UFO-havaintoja kohtaan ai¬ 
heutti useiden havaintojen ilmoittamatta jättämisen. 
Eräs syy miksi professorit suhtautuvat vastenmieli¬ 
sesti havaintokertomuksiin oli Hynek'in mukaan 
se, ettei UFOja voinut tutkia laboratorioissa. 
Tulokset, jotka voidaan haluttaessa vahvistaa 
laboratoriokokeiden avulla, muodostavat vieläkin 
tieteen olennaisen sisällön. Hynek korostaa kui¬ 
tenkin, että oi^useita tieteen alueita, joissa 
kohdetta ei voida tutkia laboratorioissa, vaan 
tmtkijan on mukauduttava niihin olosuhteisiin, 
joissa tutkittava kohde esiintyy. Tällöin ilmiö¬ 
tä koskevaa teoriaa ei voida vahvistaa laborato¬ 
riokokein, vaan sen kehittely ja vahvistaminen 
tapahtuu ulkopuolisen havainnoimisen avulla. Esi¬ 
merkkinä tällaisesta on villien leijonien sosiaa¬ 
lisen käyttäytymisen tutkiminen, joka on luonnol¬ 
lisesti suoritettava alkuperäisillä asuinpaikoil¬ 
la. UFOjen suhteen on asia samanlainen, tutkijan 
on sovitettava tutkimusmenetelmänsä niiden olemuk¬ 
sen mukaiseksi» 

Condonin komitean perustamisella USAn Ilmavoimat 
tunnusti hiljaisen hyväksymisensä UFO-ilmiön vaka¬ 
vuudelle. Prof. Hynek esittää kirjoituksessaan 
oman ehdotuksensa UFO-ilmiön tulokselliseksi tutki¬ 
mukseksi. Tutkimusryhmä koostuisi kahdesta tieteel¬ 
lisestä komiteasta, joista toinen käsittäisi fyysi¬ 
koita, toinen sosiologeja. Ensimmäisenä tehtävänä 
on tiedossa olevien havaintokertomusten "harvinai- 
suusarvon" määrittäminen käyttäen lukuja 1-5. 
f! IIarvinaisuudella" tarkoitetaan vaikeutta, joka 
ilmenee pyrittäessä löytämään kertomuksen havain¬ 
nolle tieteellinen selitys. Harvinaisuusarvot 
1 ja 2 vastaavat tapauksia, joihin on helposti 
löydettävissä selitys, 4 ja 5 taas vastaavat ta¬ 
pauksia, joihin ei ole löydettävissä tavanomaista, 
tieteellistä selitystä. Juuri se, että on olemassa 
4- ja 5-arvoisia havaintoja, muodostaa UFO-problee- 
man. Hynek esittää kolme tällaista "todellista" 
UFO-havaintoa. Kun kertomusten harvinaisuusarvo on 
määritetty, on vuorossa sosiologien ja psykologien 
tutkimus korkean harvinaisuusarvon omaavien kerto¬ 
musten luotettavuudesta (ns. C-arvo, uskottavuus- 
arvo), joka onkin paljon vaativampi tehtävä kuin 
fyysikoiden suorittama harvinaisuusarvon määrittä¬ 
minen, koska tällöin on selvitettävä paitsi silmin¬ 
näkijäin luotettavuus myös oliko ko. UFO-havaintojen 
yhteydessä heillä mahdollisuus, tehdä erehdyksiä ja 
väärintulkintoja. Hynek kertoo kokemuksensa perus¬ 
teella niistä seikoista, joihin on kiinnitettävä 
huomiota tutkittaessa havainnontekijän luotetta¬ 
vuutta. 

Varsinainen tutkimus, joka käsittää kaavojen etsi¬ 
misen UFOjen ilmenemisissä, koskee vain niitä kerto¬ 
muksia, joihin liittyy sekä körftea harvinaisuusarvo 
että korkea uskottavuusarvo* 

Prof. Hynek kuvailee em. tutkimusmenetelmää passii- 
viseksij se mahdollistaa vain tietyllä todennäköi¬ 
syydellä sen vahvistamisen, liittyykö UFO-ilmiöön 
mitään tieteellisesti kiinnostavaa, mutta se ei voi 
osoittaa sitä lopullisesti. Seuraavan askeleen UFO- 
tutkimuksessa (prof.Hynek^in ehdotuksessa) tulisikin 

olla aktiivinen. Tärkeintä sen jälkeen kun UFO-ilmi¬ 
ön olemassaolo on riittävästi vahvistettu, on luo¬ 
tettavien valokuvien saaminen ilmiöstä. Luotet¬ 
tavat valokuvat muodostaisivat ylipääsemättömän 
tieteellisen todisteen ilmiön olemassaolosta. 
Tällaisten valokuvien hankkiminen on osa aktiivi¬ 
sesta tutkimuksesta. 


Hynek'in mukaan on seutuja, joissa UFO-havaintoja 
tehdään tavallista runsaammin. Tällaisille seuduil¬ 
le, jotka tietokone määrittäisi havaintokertomusten 
perusteella, tulisi asettaa teknillinen tutkimus¬ 
ryhmä, joka nopeiden kulkuvälineiden avulla pääsisi 
pian ilmoitetulle havaintopaikalle kameroiden, 
spektrografien ja säteilymittareiden kanssa. 

Paikallisten tutkimusryhmien tukemiseksi ja alku¬ 
peräisaineiston kokoamiskeskuksiksi tulisi USAhan 
perustaa Ke skus-UFO-Instituutti sekä puhe1inpa1ve- 
lu (UFO 1000), jonne havainnontekijä voi välittö¬ 
mästi ilmoittaa havainnostaan ja jonka toimesta 
havainnon arvo heti arvioidaan. Jos havainto vai¬ 
kuttaa arvokkaalta, ottaa puhelinpalvelu heti yh¬ 
teyden havaintopaikkakunnan poliisiasemalle, josta 
kameran kanssa lähdetään paikalle. Mikäli havainto 
on erittäin arvokas, saapuu erikoinen tutkimusryhmä 
niin pian kuin suinkin on mahdollista. Tällä taval¬ 
la aktiivisesti toimien saataisiin - mikäli UFOja 
todella on olemassa- jo vuoden sisällä paljon arvo¬ 
kasta aineistoa kokoon, uskoo prof. Hynek. Näin 
saadut valokuvat, elokuvat, spektrogrammit, kipsi- 
jäljennökset laskeutumispaikkojen maaperän jäljis¬ 
tä sekä valon voimakkuuden arviot yms. loisivat uu¬ 
della tavalla valoa UFO-kysymykseen. 

Kirjoituksensa lopussa prof. Hynek esittää oman ar¬ 
vionsa tilanteesta: "... uskon nimittäin, että 
ihmiskunta saattaa olla suurimman seikkailunsa edes¬ 
sä sitten sen hetken, jolloin kasvava ihmisäly suun¬ 
tautui ulos avaruuteen sitä tutkiakseen". 

** * 

Karjalainen 30.3.68 


PUOLIPALLON A TUO TOINEN VALO I LM IÖ ITÄ- SUOMESSA 


NÄKYI TOISSAYÖNÄ MONELLA PAIKKAKUNNALLA 


Voimiku valoilmiö toissmdltel- 
tt taivaalla on hämmästyttänyt 
sekä Joensuulaisia että Savon¬ 
linnasta Joensuuhun kahdella 
linja-autolla matkalla olleita noin 
sataa henkilöä. Valoilmiö oli poh¬ 
joisella taivaalla, puolipallon 
muotoinen, kuin harpilla piirret¬ 
ty, suu 1, kirkas Ja palkallaan 
pysyvä. Joensuussa siltä tehtiin 
havainnot klo 00.08—40.13 Ja Ke¬ 
rimäen korkeudella, linnuntietä 
noin 100 kllomet In päässä Joen¬ 
suusta, klo 00.05. Valoilmiö nä¬ 
kyi muutaman minuutin ajan Ja 
himmeni pois. 

Onttolan säähavaintoasemalla ei 
tehty mitään havaintoja kyseisestä 
ilmiöstä. Siellä tarkkaillaan revon¬ 
tulia, mutta niitäkään ei ollut 
toissayönä esiintynyt merKintöjen 
mukaan lainkaan. Pohjois-Karja- 
lan Rajavartiostoon tuli eilispäi¬ 
vän aikana eri puolilta maakuntaa 
ilmoituksia valoilmiöistä. Ääniha- 
vaintoja näihin ei liittynyt. 

Automyyjä Leo Mahilainen 
oli toissayönä kuljettamassa viittä-1 
kymmentä henkeä linja-autolla Sa-| 
vonlinnasta Joensuuhun. Linnun¬ 
tietä noin 100 kilometrin päässäi 
Joensuusta he havaitsivat klo 00.05 
aikaan valoilmiön pohjoisella tai¬ 
vaalla ja pysähtyivät katsomaan 
sitä 2—3 minuutin ajaksi. 

— Ilmiö oli valtava, voisi sanoa 
kammottavan näköinen. Se ilmes¬ 
tyi ensin pienempänä, laajeni ja 
kirkastui sekä himmeni pois. Him- 
metessään se ei pienentynyt. Ilmiö 
oli kuin harpilla piirretty, josta 
noin 2/3 oli näkyvissä ja 1/3 oli 
metsän reunan takana. Se oli su¬ 
muinen, savunharmaa ja ehkä sen 
ympärillä oli sateenkaaren värinen 
kehä. Se erottui erittäin selkeästi 
tähtitaivasta vasten. Valoilmiö ei 
lainkaan elänyt, vaan se oli kuin 
kiinteää massaa. Sitä ei oikeastaan 
voinut yhdistää mihinkään, eikä 
kuvitellakaan mistä se olisi peräi¬ 
sin. 


— Pysähdyimme katselemaan si¬ 
tä ja se näytti olevan varsin li* 
hellä meitä. Toinen linja-auto ajoi 
toista tietä, Kerimäeltä Puhokselle, 
ja siitä oli tehty aivan sama ha¬ 
vainto. Siellä se näytti olevan niin 
lähellä, että he luulivat ajavansa 
sen sisään. 

Samanlainen ilmiö 
myös Joensuussa 

Automyyjä Mahilainen kertoi, 
että eilen aamulla hänen toimi¬ 
paikkaansa oli tullut asiakas, joka 
kertoi nähneensä valoilmiön Joen¬ 
suun taivaalla. Verratessaan kel¬ 
lonaikoja ja valoilmiötä he totesi¬ 
vat havaintojensa olleen saman¬ 
laisia. 

Herra Eero T a u s s i oli tark¬ 
kaillut valoilmiötä vaimonsa kans¬ 
sa Joensuussa kotinsa ikkunasta. 

— Valoilmiö oli pohjoisella tai¬ 
vaalla ja se oli erittäin suuri ja 
kirkas. Se oli tasainen kuin lauta¬ 
sen puolikas. Katselimme sitä vii¬ 
den minuutin ajan klo 00.08—00.13. 
Se alkoi vähitellen himmetä sirpin- 
puolikkaaksi ja häipyi näkyvistä, 
kertoi Taussi. 

— Valoilmiö pysyi koko ajan 
paikallaan, aina siihen saakka kun¬ 
nes se himmeni näkyvistä. 

TohmaiärveUa 

Useat henkilöt näkivät Värtsi- 
lässä ja Tohmajärvellä perjantain 
vastaisena yönä heti puolen yön 
jälkeen harvinaisen voimakkaan 
valoilmiön pohjoiskoillisen suun¬ 
nassa. Taivaan rannalta noussut 
hehkuva puolikaari nousi nopeasti 
saaden valtaisat mittasuhteet ja 
valaisten samalla voimakkaasti. 
Tuli- ja savukaari nousi noin 30 
asteen korkeuteen taivaanrannasta 
ja^äkyi 15 minuutin ajan. Mitään 
ääntä ei kuulunut samanaikaisesti. 
Valoilmiö muistutti elävästi atomi¬ 
pommin räjähdystä ja useita täh¬ 
tiä näytti lennelleen sen ympärillä. 
Se ei kuitenkaan saanut päältä 
katsottuna täydellisen sienimälstä 
atomipommin muotoa kantaosi- 
neen. 


Suomessa tehtyjä havaintoja 

Yksityisten UFO-havaintojen tutkiminen on varsin vai¬ 
kea tehtävä ja luotettavien havaintotietojen saaminen 
on usein monen vaivan takana* Tapani Kuninkaan suun¬ 
nittelema Suomen tärkeimpien UFO-havaintojen tarkem¬ 
pi tutkimus antaa toivottavasti joitakin arvokkaita 
tuloksia pyrittäessä maamme UFO-tapahtumien kartoit¬ 
tamiseen* Mutta vaikeuksistakin huolimatta ja senkin 
uhalla, että saadut tiedot eivät aina täyttäisi täy¬ 
sin niitä vaatimuksia, joita luotettaville tiedoille 
on asetettava (esim* sanomalehtitiedot), kannattaa 
kuitenkin pyrkiä jonkinlaisen kuvan antamiseen maas¬ 
samme tehdyistä havainnoista, joilla saattaa olla 
yhteyttä siihen maapallon laajuiseen ilmiöön, jota 
UFO-ilmiöksi kutsutaan* Seuraava katsaus alkuvuoden 
tapahtumista perustuu osaksi henkilökohtaisiin il¬ 
moituksiin, osaksi sanomalehtitietoihin* Huomatta¬ 
koon, että katsaus ei ilmeisestikään ole täydellinen 
ja että toisaalta mukaan on otettu havaintoja ilmi¬ 
öistä, jotka eivät todellisuudessa liene tunnistamat¬ 
tomissa* 

Tammikuulta on tiedossamme vain pari vai (ilmiötapaus¬ 
ta, joista yksi on Savon ja Pohjois-Karjalan seuduil¬ 
la 17.1. klo 15.20 nähty kirkas kaakko-luode suunnas¬ 
sa kulkenut "lentävä sikaari", joka oli hajonnut kap¬ 
paleiksi ehkä n. 10 sek. lennon jälkeen. Tämän tyyp¬ 
pinen ilmiö on saattanut aiheutua ilmakehässä tuhou¬ 
tuneesta meteorista* (Lähde IleSa 19 1 )• 12*1* ha¬ 

vaitsi eräs rouva Hirvensalossa (Turkua lähellä ole¬ 
va saari) kirkkaanpunaisen valopallon matalalla tai¬ 
vaalla klo 17.45. Ilmiö lensi hänen kertomansa mu¬ 
kaan yli kilometrin päässä salmen yllä, joka erottaa 
Hirvensalon saaren Satavan saaresta ja oli alle 100 
metrin korkeudessa. Se kulki lentokonetta hitaammin, 
mutta ilmapalloa nopeammin. Se näytti kohoavan hie- 

man ylöspäin ja katosi metsänreunan taakse, joka oli 
puolivälissä kohdetta ja havaitsijaa. Metsä oli hy¬ 
vin korkean kallion päällä, joten ilmiö katosi näky¬ 
vistä kuin esiripun taa. Esine liikkui idästä län¬ 
teen. Avustajamme toteaa: "On merkillistä, että juu¬ 
ri tämän salmen yläpuolella on havaittu niin monta 
selittämätöntä ilmiötä. En tunne läheskään kaikkia 
havaintoja, mutta laskujeni mukaan niitä kertyy nyt 
ainakin viisi". (Lähde A. Hietamäki, Ypäjä kk.) 

Lahdessa Joutjärvellä 16.2. tehty kiintoisa havainto 
siihen liittyvine piirroksineen on esitetty keskiau¬ 
keamalla. 

Turun Sanomat 2.3. tietää kertoa: "Outoja valoil¬ 
miöitä on jälleen esiintynyt Turun taivaalla. Muu¬ 
an Virvoituksenmäessä asuva rouva heräsi aamuyöllä 
klo 4 aikaan ja näki kolmen valon liikkuvan saman¬ 
suuntaisina toisistaan melko etäällä luoteesta poh¬ 
joiseen päin. Valot olivat vilkkuvia ja kirkkaita, 
yksi muita hohtavampi ja siitä lähti ikäänkuin sä¬ 
teitä ylös ja alaspäin. Puoli kuuden aikaan sama 
rouva ja hänen miehensä näkivät valojen edelleen kul¬ 
kevan taivaalla. Niiden lisäksi liikkui siellä myös 
kolme muuta valoa hiukan niitä ylempänä ja vähän eri 
suuntaan, mutta muuten samalla tavoin. Näihin aikoi¬ 
hin ei tiedetä lentokoneiden olleen liikkeellä eivät¬ 
kä valot sitä paitsi muistuttaneet lentokoneen valo¬ 
ja". Tässä lehtiuutisessa esiintyi usein havaittava 
puute, tarkan päivämäärän mainitsematta jättö. Ilmei¬ 
sesti se oli 1.3. 

Koijärvellä havaittiin 11.3. klo 18.30 "pitkäpyrs- 
töinen tulipallo", ilmeisesti tekokuun tai sen kanto¬ 
raketin tuhoutuminen; tiedot puutteellisia. (Lähde 
Forssan lehti 12.3.) 

Maaliskuun 20 päivän tienoilla Pohjois-Suomessa ha¬ 
vaitut valoilmiöt ovat saattaneet aiheutua mahdolli¬ 
sesti Pöhjois-Ruotsista tutkimustarkoituksissa kor¬ 
keuksiin ammutuista bariumpilvistä, jotka näyttävät 
vihreiltä punakeskuksisilta palloilta ja ovat miltei 
liikkumatta taivaalla ja hajoavat pilveksi jonkin 
ajan kuluttua (kta. Flying Baucer Review 2/68, A. 

Jonsson: Reports from Sweden). Melko varmasti oli 
juuri tällaisesta kyse Jyväskylässä pohjoistaivaal- 
la 23.10.67 havaitussa ilmiössä (kts. VTMANA 3-4/67) 

22.3. nähtiin useilla Keski-Suomen paikkakunnilla 
aamuyöllä n. klo 5 idän suunnasta lentänyt pallon 
tai kartion muotoinen, kirkas valoilmiö, joka jätti 
jälkeensä savupilven. Ilmiön lentosuunta oli loivas¬ 
ti kohoava. Maisteri Järvi Jokioisista arveli ilmiön 
syyksi tekokuun kantoraketin jonkin vaiheen syttymi¬ 
sen kiertoradallaan. (Lähde Savon Sanomat 23.3. sekä 
havaintoilmoitus juvalaiselta metsäteknikolta) 28.- 

29.3. välisenä yönä Itä-Suomessa nähty erikoinen va¬ 
loilmiö on kerrottu lehtileikkeen muodossa sivulla 
10 • Pyydämme lukijain käsityksiä ko. ilmiön mahdol¬ 
lisista syistä. H. Eskelinen (os. Nurmes) kirjoitti 
meille samasta havainnosta: "Kulkiessani 29.3. 

klo oo.o5 aikaan Nurmeksen Lipinlahdessa 10 km Liek¬ 
san suuntaan näin itäkoillisessa metsänrajan takana 
pallon muotoisen, hieman kuun valovoimakkuutta vä¬ 
häisemmän valoilmiön. Pallosta näkyi noin 2/3 met¬ 
särajan takaa ja l/3 siitä oli näkymättömissä. 
Huomatessani ilmiön oli se kuuta jonkin verran suu¬ 
rempi ja samalla kuin se ikäänkuin haihtui silmistä 
se suureni jatkuvasti ollen lopulta noin viisitoista 
kertaa kuuta suurempi. Ilmiö ei lainkaan liikkunut, 
vaan laajeni paikallaan ollen. Valoilmiön kestoaika 
oli noin kuusi minuuttia." 

Huhtikuun 25 päivänä teki seurak.sisar E. Pastila 
havainnon iliniösarjasta lähellä Joutjärven kirkkoa. 
Selonteossaan hän kuvailee tapahtunutta: "Olin il¬ 
lalla R:ttupiiristä ja, yksin tulossa 1 km matkan 
kotiini Joutjärven kirkolle. Kivimäentieltä (korkea 
mäki) näin metsän päällä lentävän punaista, räikeätä 
valoa ja miedosti vihreätä vuorottain heijastavan 
laitteen kulun, suunta itä - länsi, suora linja. Kun 
matkaa oli kotiini n. 600 m ja matkalla oli notkelma 
jännäsin, näenkö vielä laitteen kulkua, kun tulen 
toiselle mäelle. Puolimäestä kuitenkin aloin nähdä 
punaisen valopallon (kuusenoksien lev.) aivan asun¬ 
toni (rov. pappilan alakerta) yläpuolella. Valo oli 
hälyytyksenpunaista, ei yhtään vihreätä. Laitteen 





tulo oli äänetön ja pysähtyminen äänetön. Punainen 
väri läikehti kuin pyörien koko ajan. 

Edelläni kulki 2 poikaa (n. 13 - 14 v.). Jännitin, 
näkevätkö vain minun silmäni kummia, mutta pojat 
myös käänsivät päänsä muutamia kymmeniä metrejä 
katsellen ja ihmetellen meille harvinaista näkyä. 

En tuntenut kauhua. Ajattelin, ehkä niillä on jo¬ 
tain asiaa minulle. Olin oman kotini kohdalla, ka¬ 
dun toisella puolella. Pysähdyimme melkein poikien 
kanssa kun samasta suunnasta kuin seisova laite, 
tuli ääntäen miedolla jyrinällä samaa valoa heijas¬ 
tava ja kuin pyörivästä liikkeestä punavihreätä va¬ 
loa läikehtivä laite. Kun laitteet tulivat samalle 
kohdalle (radat hiukan ulompana toisistaan) palasi 
laite I tulosuuntaansa nopeata vauhtia ja samalla 
tavalla miedosti jyristen kuin laite II, joka meni 
suoraa linjaa, puun latvojen korkeudella länteen. 

Sanoin pojille: "Se täisikin olla lentokone" ja 
astelin hämmentynein ajatuksin alakerran kotiini. 

Noin tunnin kuluttua (n. 22.40) kuulin jälleen 
asuntoon sisälle (ikkuna raollaan) samaa jyrinää. 
Katsoin ja näin kirkon yli lentävän valopallon, 
joka painui harjan taa. Valo oli nyt keltaista. 

(Ei valojen kohta lentokonemaisesti siipien kärjis¬ 
sä) 

Seuraavana päivänä tapasin lankoni, joka Järven¬ 
päässä (poliisi) oli päivystysvuorollaan nähnyt 
samaa räikeän punaista valoa ja vihreätä läikeh- 
tivän laitteen ja suunta saraa. Samana iltana oli 
myös rov. Pulkkisen 17 v. poika nähnyt laitteen 
äänettömän kulun Lahden Kariniemessä. 

Maanantaina tapasin naistenpiirini jäseniä ja luu¬ 
lin kertovani yksin kummia, kun yksi jäsenistä oli 
nähnyt miehensä kanssa kotinsa ikkunasta lähes sa¬ 
maa. Kello 21.40 oli itä-länsisuunnassa (kohti 
Joutjärven kirkkoa) nopeata vauhtia kulkemassa sa¬ 
moin punavaloa heijastava laite, joka kulki kaar¬ 
taen ja mäen tullessa puitten taakse häviten. 

Torstaina oli myös joku tuttava perhe autoilemassa. 
Simaan aikaan kuin minä itsekin rouva näki laitteen 
auton ikkunasta ja kehoitti miestään katsomaan. 

Mies kuitenkin torjui näkemisen väittäen sen olevan 
lentokoneen. 

Väitän, että laite ei ollut lentokone: 

- se kulki äänettä 

- valot ja valojen paikat olivat toiset 

- lentokone tai helikopteri ei pysähdy kertomal¬ 
lani tavalla ja äänettä 

- niitten merkillinen aikataulu (toisen tultua 
kohdalle toinen lähti) oli merkillistä 

- samaan kellonaikaan nähty, toistuva laitteen 
lentäminen tuntuu poikkeukselliselta 

- punaisen valopallon koon vaihtuminen seisomi¬ 
sen aikana oli myös merkillistä". 

Havainnontekijän piirros ilmiöstä: 


Laite II 


Länsi 


Laite I 


Pysähtyi ääneti 
noin 5-10 min. 
ajaksi melkein 
kirkon yläpuolelle, 


josta palasi tulosuuntaansa heikosti jyristen 
laitteen II kohdattuaan. 

Havainnontekijä seurasi 
laitteen I tuloa n.5 min. 





Kotini 


Joutjärven kirkko 


Mainittakoon, että Turun Sanomien mukaan (25.4.) 
näkivät useat henkilöt klo 22.45 kirkkaan valopallon 
taivaalla Taivassalon Lemmetyisissä. Valopallo liik¬ 
kui etelästä pohjoiseen. Toisinaan se pysähtyi, mut¬ 
ta jatkoi edelleen matkaansa samaan suuntaan. 

Joutjärvellä tehty havainto 

ja karttapiirros, kuvio 2 piirros järvestä, johon jälkien 
sijainti on merkitty. 

16.2.68 näki Lahdessa asuva rouva Impi Tiilikainen Joutjärven poh¬ 
joisrannalla klo 1.40 - 2.25 häikäisevän kirkkaita (2) valoilmiöitä. 

Nämä kirkkaat esineet olivat paikallaan ja kun e.m. rouva ei jaksanut 
niitä kauemmin katsella, hän paneutui nukkumaan, mutta heräsi klo 3.30, 
jolloin esineet olivat poissa. Parin päivän kuluttua hiihdin paikalle 
katsomaan, onko jälkiä ja näin lumessa pitkiä syvennyksiä ja avannot, 
jotka olivat kuin päältä sulatetut ja edelleen sulat, vaikka oli ollut 
kovat pakkaset. (Olen asunut Joutjärven rannalla lapsuudesta lähtien, 
enkä muista kaskaan ennen selostamani tapaisia jälkiä nähneeni.) 

Maija Ilmavalta 

P.s. Piirtämällä jäljet on nähnyt myös mieheni, kansak.op. Esa Ilma¬ 
valta ja *kansak.tark. Pekka Tiilikainen. 

Edellisenä iltana n. klo 20.30, siis 15.2.-68 näkivät 12 v. 
poikani Pekka ja 10 v. Jukka neljä muodostelmassa lentävää 
palloa, väri hohtava, kellertävä. Ei kuulunut ääntä. 














Vappuyönä 1.5, näki kolme poliisikonstaapelia Oulus¬ 
sa klo 2.20 tienoilla pitkänomaisen, hehkuvanpunai- 
sen valoilmiön, jonka perässä oli kirkas pyrstö. Il¬ 
miötä kuvailtiin sikaarin muotoisena tai kuin tules¬ 
sa olevana lentokoneena. Avustajamme M. Päätalo haas- 
tatteli silminnäkijöitä. Kyseessä saattoi olla kuten 
Oulun Yliopiston tähtitieteen laitokselta arveltiin 
tekokuun tai raketin osa. 

Vielä lienee paikallaan kuvailla erästä Helsingissä 
tehtyä havaintoa, joka J. Valleen luokituksessa kuu¬ 
lunee ryhmään V C, ts. pistemäiset valolähteet, 
joiden käyttäytyminen erottaa ne satelliiteista yms. 
Ko. tapaus on varsin omalaatuinen, mutta ei missään 
tapauksessa havaintona epätavallinen. Havainronteki- 
jöinä olivat eräs ulkomaalainen ohjelmoitsija ja hä¬ 
nen vaimonsa. Havaintopaikka oli Roihuvuori Helsin¬ 
gissä, tarkemmin eräs kallio, josta on hyvä näkyväi- 
syys eri suuntiin. Havaintoaika 22.20 - 23.30 siis 
runsas tunti. Sää oli selkeä, taivas pilvetön. Ensin 
he näkivät pohjoisella taivaalla n. 20 asteen kor¬ 
keudella välkkyvän valopisteen, joka pysyi paikoil¬ 
laan n. 5 min., sitten se alkoi liikkua itään päin 
kiiveten ylöspäin, jonka jälkeen valopiste näyttäy¬ 
tyi säännöttöraästi pohjoisella ja koillisella taivaal¬ 
la 30 - 40 asteen korkeudella. Kirkkaimmillaan se 
oli n. 3 x Venuksen kirkkaus, heikoimmillaan vain 
pieni valopiste. Väri sama kuin Venuksen. Kaiken 
kaikkiaan ilmiö välähti yli 100 kertaa välähdysten 
välin vaihdellessa 10 sekunnista 2 min. 10 sekun¬ 
tiin ollen keskimäärin 30 sek. Kun silminnäkijät 
menivät kotiinsa Roihuvuoressa ja koettivat nähdä 
ilmiötä ikkunasta, he eivät enää löytäneet sitä. 

Tämä havainto on luonnollisesti varsin "vaatimaton” 
ja tulkinnanvarainenkin, mutta se muistuttaa samal¬ 
la mieliin kertomukset "oudosti käyttäytyvistä täh¬ 
distä",' joka ilmiö ilmeisesti kuuluu tarkastelemaam¬ 
me arvoitukseen. 

Edellä esitetystä ilmenee, että vain osa UFOina 
selostetuista ilmiöistä yleensä jää todella vaille 
mitään laatuunkäypää selitystä; tällaisten tunnis¬ 
tettavissa olevien ilmiöiden tarkastelu on omiaan 

totuttamaan meidät erilaisten havaintojen oikeaan 
tulkintaan. Toisaalta epäilemättä ilmeni, että myös 
Suomessa on aineistoa UFO-ilmiöiden tutkimiseen, 
seikka, jonka menneiden vuosien useat kiintoisat ha¬ 
vainnot ovat jo osoittaneet. Viittaamme toisaalla 
tässä numerossamme olevaan Tapani Kuninkaan Suomen 
UFO—tutkimusta käsittelevään kirjoitukseen. 

J. Vallee n tutkimuksista 

Viime vuosien kuluessa on UFO-ilmiön pulmallisuus 
tutkimuksen kohteena tullut yhä ilmeisemmäksi. Toi¬ 
saalta on tutkimukseen alettu soveltaa uusia mene¬ 
telmiä, jotka edelleen kehitettyinä saattavat tuoda 
esille ilmiön todella luonteenomaisia seikkoja ja 
siten auttaa sen ymmärtämistä. Tässä tarkoitetaan 
erikoisesti tilastollista havaintoilmoitusten tut¬ 
kimista, jonka läpiviemisessä käytetään nykyaikai¬ 
sen tietojenkäsittelyn suomia mahdollisuuksia. Tun¬ 
netuimpia tällaisia tutkimuksia ovat tri Jacques 
Valleen suorittamat, joita hän on käsitellyt mm. 
teoksessaan "Challenge to Science" (Haaste tieteel- 
*®' *.} ainittal:00 “i että aikanaan paljon huomiota he¬ 
rättänyt "Straight-Line Mystery" eli Aime Michel'in 
esi 1letuoma Ranskan vuoden 1954 havaintoihin perustu¬ 
nut olettamus UFOjen lentoratojen tietystä säännön¬ 
mukaisuudesta ei J. Valleen laskelmien mukaan ole 
riittävästi perusteltu, vaan esi1letulleet kuviot 
ja suorat linjat ovat saattaneet hyvinkin aiheutua 
sattumasta, iiavaintopisteiden tarkan määrittämisen 
vaikeus toisaalta heikentää mahdollisuuksia asian 
tarkaksi selvittämiseksi. "The Straight-Line Myste- 
ry" muodosti oman tärkeän jaksonsa UFO-ilmiön tut¬ 
kimuksessa, vaikka sen merkitys itse asian ymmärtä¬ 
miseksi onkin miltei kokonaan hävinnyt, sillä se 
oli ensimmäinen vakava yritys tieteellisen tutkimuk¬ 
sen soveltar.iiseksi UFO-ilmiöön ja näytti siten tietä 
myöhemmille yrityksille. 

Flying Saucer Review'ssa (3/68) oli J. Vallien esit¬ 
tämiä piirteitä analyysistaan, jota hän suorittaa 

8260 USAn Ilmavoimien arkiston UFO-havainnnoista 
vuosilta 1942 - 65. Vallee on saattanut ko. havain¬ 
tokertomukset tietokoneeseen sopivaan muotoon ja on 
saanut sivutuloksina UFO-ilmiön maantieteellistä si¬ 
joittumista koskevista tutkimuksistaan muutamia mie¬ 
lenkiintoisia seikkoja, joista seuraavassa lyhyesti: 

UFO-ilmiön esiintymisessä ei ilmene vuodenaikojen mu¬ 
kaista vaihtelua. Ilmiön esiintymistä kuvaavat käyrät 
eivät ilmituo sellaisia erikoisia piirteitä, jotka 
ovat ominaisia sosiologisille ilmiöille tai ilmastol¬ 
listen tekijöiden vaikutuksen alaisille ilmiöille. 
Esimerkiksi rotulevottomuuksien esiintymiset tai 
metsästystä ja kalastusta käsittelevien taskukirjo¬ 
jen myyntiluvut noudattaisivat täysin erilaisia lake¬ 
ja. Tämä tuntuisi siis viittaavan jollakin tavalla 
itsenäiseen ilmiöön. 

Toisaalta havaintojen lukumäärä on näköjään usein 
ylit*äkkiä kasvanut ja sitten laskenut enemmän tai 
vähemmän eksponenttikäyrän tavoin (siis laskenut vä¬ 
hitellen n normaalilukemiin M ). Näin on ollut vuosina 
1950, 51, 52, 53, 57, 60, 64, 65. Edelleen on kiin¬ 

toisaa, etteivät ilmoitusten määrän äkilliset vaihte¬ 
lut liity vuodenaikaan tai sellaisiin ilmeisiin syi¬ 
hin kuin esim. meteorien määrään. Ehkä mielenkiin¬ 
toisin on esilletullut laki, jonka mukaan UFO-ha- 
vaintojen määrä miljoonaa ihmistä kohden USAn val¬ 
tioissa kohoaa hyvin nopeasti asukastiheyden pienen 
"tessä, seikka joka on ilmeinen myös Ranskan -54 ha¬ 
vaintojen yhteydessä. J. Vallee korostaa, että otok¬ 
sen suuruus eliminoi mahdollisuudet sattumanvarai¬ 
sista vaihteluista. 

Todennäköisesti myös Coloradon yliopiston tutkimuk¬ 
sissa käytetään tilastollisia menettelytapoja, vaik¬ 
kakaan mitään selviä tietoja ko. tutkimuksen suori¬ 
tuksesta ei ole tullut julkisuuteen. On ehkä sopiva 
mainita, että joidenkin mielestä (mm. prof. James 
McDonald, Arizonan yliopisto) Coloradon tutkimukset 
ovat syystä tai toisesta saattaneet jäädä liian sup¬ 
peiksi ja tulokset sen mukaisiksi. Viimeisimpien tie¬ 
tojen mukaan pitäisi virallisen raportin tutkimuksen 
tuloksista valmistua kesän kuluessa. (P.T.) 

LAUTASET JA LEHDISTÖ 


Tarkastellessame tänä vuonna maassamme ilmesty¬ 
neitä sanoma- ja aikakauslehtiä, voimme huomata, 
ettei kirjoittelu lentävistä lautasista ole ai¬ 
nakaan vähentynyt edellisistä vuosista. Pikemmin¬ 
kin näyttää siltä, että tämän vuoden ensimmäisen 
puoliskon aikana on lehdistössä käsitelty tätä 
aihetta useammin kuin koskaan ennen. Toinen mer¬ 
kittävä piirre, jonka voi helposti huomata, on 
se, että kirjoitusten taso on yleensä paljon kor¬ 
keampi kuin muutama vuosi sitten. Tosin vielä 
nytkin näkee kirjoituksia, jotka pikemminkin ku¬ 
vastavat kirjoittajan omia ennakkoluuloja ja kä¬ 
sityksiä UFOista, kuin sisältävät varsinaista 
asiatietoa. Ilahduttavaa on kuitenkin todeta, 
että nykyisin tuskin kukaan enää pitää lautasia 
pelkkänä humpuukina. - Seuraavassa tarkastelemme 
hieman eräitä viimeisen puolen vuoden aikana il¬ 
mestyneitä kirjoituksia. Lienee syytä mainita, 
ettemme voi tässä yhteydessä käsitellä tai edes 
mainita läheskään kaikkia tänä aikana julkaistu¬ 
ja kirjoituksia. 

Viime vuoden viimeisenä päivänä (31.12.67) oli 
Savon Sanomissa (s.8) mielenkiintoinen, koko si¬ 
vun käsittävä kirjoitus, jossa majuri Pajunen, 
lääket. li s. Sorri, piispa Sormunen ja opetusneu¬ 
vos Kallinen vastasivat kysymykseen "Mitä tapahtui¬ 
si jos avaruuden asukkaat tulisivat maapallolle". 
Kaikki vastaajat olivat siinä suhteessa samaa 
mieltä, ettei heidän mielestään ollut mitään syy¬ 
tä suhtautua pelokkaasti avaruudesta mahdollisesti 
tuleviin vieraisiin, sillä "ehkä he olisivat jo 
luopuneet väkivaltapolitiikasta • • "(majuri Paju- 

nen). Opetusneuvos Kallisen mielestä tällaisen vie¬ 
railun vaikutukset olisivat loppujen lopuksi melko 
vähäiset: "Se, että toisilla planeetoilla on todis¬ 
tettu olevan meitä kehittyneempi olentolaji, ei 
pitkän päälle vaikuttaisi useimpiin ihmisiin ja 
yleiseen elämänmenoon enempää kuin Amerikan löytä¬ 
minen". 

YV:ssä l/68 (s. 32-34) oli värivalokuvin varustettu 
kirjoitus "Lentävät lautaset ovat todellisuutta", 
jonka viimeinen lause kuuluu: "Lentävien lautasten 
olemassaoloa voitaneen jo pitää todistamattomana 
tosiasiana". 

Tammikuussa on useissakin eri sanomalehdissä (esim. 
Kansanlehti 29.1.) Mikko Saunanaan kirjoitus "Lentä¬ 
vän sikarin murhenäytelmä", jossa kerrotaan ilma- 
aluksesta, joka hämmästytti amerikkalaisia huhti¬ 
kuussa vuonna 1897. 

Päivän Sanomissa oli 10.ja 12. päivinä helmikuuta 
Pekka Kytöojmkaksiosainen kirjoitus "Lentävät lau¬ 
taset - onko niitä?", jossa kerrotaan esim. Neuvosto¬ 
liitossa tehdyistä havainnoista. 

Turun Sanomissa oli 18.2. kirjoitus "Ratkaisu lentä¬ 
ville lautasille", jossa esitellään Philip Klassin 
pjasmateoriaa. 

Kauppa- ja Koti-lehdessä 2/68 (s.30-33) oli Eero 
Juurikkalan kirjoitus "Lentävät lautaset - todel¬ 
lisuutta, kuvittelua vai huijausta", jossa lento- 
lautasten olemassaoloon suhtaudutaan hyvin kiel¬ 
teisesti. Monet täS/Sä kirjoituksessa esitetyt väit¬ 
teet eivät ole aivan totuudenmukaisia. Juurikkala 
mm. väittää, ettei UFOista ole olemassa ainutta¬ 
kaan onnistunutta valokuvaa. Edelleen: "Käytännöl¬ 
lisesti katsoen kaikki havainnot on tehty hämäräs¬ 
sä tai pimeässä". Juurikkalan mukaan Amerikassa 
on vain muutamia tapauksia, joita ei ole pystytty 
selvittämään. Tuskinpa Ilmavoimien 663:sta selvit¬ 
tämättömästä tapauksesta voidaan käyttää sanontaa 
"muutama". Kirjoituksen lopussa sanotaan: "Ei siis 
ole olemassa mitään selvää näyttöä, jonka perusteel¬ 
la lentäviin lautasiin olisi syytä suhtautua vaka¬ 


22 


vasti. Näin varsinkin, koska kaikki havainnot tut¬ 
kitaan hyvinkin tarkasti". Sopii ihmetellä, kuka 
esim. Suomessa tutkii kaikki havainnot hyvin tar¬ 
kasti? 

Kansan Uutisissa oli 29.2. kirjoitus "Lentävät lau¬ 
taset - arvoitus, jota ei ole ratkaistu", jossa ker¬ 
rotaan venäläisten tiedemiesten tekemistä UFO-ha- 
vainnoista. 

Helsingin Sanomissa 2.4. oli myös esillä venäläis¬ 
ten havainnot otsikolla "Lautaslentoja tutkitaan 
myös Neuvostoliitossa". 

Etelä-Saimaassa oli 27.4. Björn Borgin kirjoitus 
"Lentävien lautasten arvoitus ratkeamassa?", jossa 
tarkastellaan Coloradon yliopistossa suoritettavaa 
tutkimusta. 

Talven aikana oli useissa viikko- ja aikakauslehdis¬ 
sä suurempia tai pienempiä juttuja lentävistä lauta¬ 
sista. Mainittakoon tässä esim. Me kuluttajat-lehti, 
jossa oli varsin hyvä esittely Gösta Rehnin kir¬ 
jasta ja Koti-Postin kirjoitus "Meikäläisten muu¬ 
kalaiset". 

Kesäkuun kirjoituksista mainittakoon esim. Oulu- 
lehden "Lentävät lautaset tutkimuskohteeksi", jossa 
esitellään Suomen UFO-tutkimusta. 

Lopuksi on syytä myös mainita, että Suomen Plane- 
tistien Seura (pj. Arvi Merikallio) julkaisi tal¬ 
vella ensimmäisen painetun jäsenlehtensä, jonka 
nimenä on Planetisti. Se on kooltaan varsin vaati¬ 
maton, käsittäen vain neljä sivua. Lehti sisältää 
pari rovasti Merikallion kirjoitusta ja muutamia 
ajankohtaisia ilmoituksia ja uutisia. (TK) 



aikaisempia numeroita voi tilata 
yhdistykseltä hintaan 1,50/kpl. 

UNDERSTANDING, Inc. 


Eräs UFO-ilmiön liepeille syntyneistä moninaisista 
järjestöistä on Daniel # Fry'n vuonna 1955 perustama 
Understanding, Inc. (undertanding = ymmärtäminen), 
joka nimensä mukaisesti pyrkii levittämään ymmärtä¬ 
mystä ihmiskunnan keskuuteen. Tämä taloudellista 
voittoa tavoittelematon järjestö on jo 13 vuoden 
ajan julkaissut Understanding-nimistä, kerran kuu¬ 
kaudessa ilmestyvää lehteä. Mainittakoon, että viime 
toukokuun numerossaan "Understanding" julkaisi VTMA- 
NAn (3-4/67) English Summaryn kuvaukset eräistä 
maamme UFO-tapahtumista (mm. Tiittu-vaarin tapaus). 

Undertanding-järjestön ohjelmalehtisessä mainitaan 
sen pääperiaatteista mm.: "Understanding, Inc. . . 
omistautunut suuremman ymmärtämyksen levittämiseen 
kaikkien maapallon kansojen keskuuteen, jotta ne 
voisivat elää rauhassa ja olisivat psykologisesti 
ja sosiologisesti paremmin valmistautuneita avaruus- 
aikaan" • 

"Understanding, Inc.'in päämääriä ovat: 

Pätevien ja käytännöllisten ratkaisujen löytäminen 
niihin suuriin perusprobleemoihin, jotka tätä nykyä 
uhkaavat ihmiskunnan onnea, hyvinvointia ja olemassa¬ 
oloa maapallolla; 

kannustaminen ja rohkaiseminen ko. probleemien syyn 
täydelliseen ja tarkkaan määrittämiseen, mikä onnis¬ 
tuttuaan johtaa suoraan ongelman ymmärtämiseen siten 
avaten oven käytännölliseen ratkaisuun; 
tieteellisen sekä muun tutkimuksen ja analyysin suo¬ 
rittaminen kaikista mahdollisista seikoista kaikilla 
mahdollisilla aloilla tarkoituksena uuden, laajemman 
ja kehittyneemmän tiedon saavuttaminen; 
sen seikan ymmärtäminen, että fysikaalisen tieteen 
nopeata_.edistymistä on edesauttanut maapallonlaajui¬ 

nen perusolettamuksien tai periaatteiden hyväksymi¬ 
nen, mikä osoittaa tarpeelliseksi 

samalla tavoin kartoittaa henkitieteen yleisesti hy¬ 
väksyttyä aluetta, mikä täten johtaa elämän todelli¬ 
sen päämäärän ymmärtämisen lisääntymiseen sekä oike¬ 
an kanssakäymisen kyvyn kasvamiseen; 

yhteiskuntatieteessä niiden periaatteiden kartoitta¬ 
minen, jotka kaikki maapallon nykyiset rodut ja us¬ 
kontokunnan hyväksyvät, täten pyrkien viitoittamaan 
tietä ihmisen käyttäytymiselle toveriaan kohtaan, 
missä tahansa tämä eläneekin . . . ” 

Understanding, Inc.'in toiminnasta lähemmin kiinnos¬ 
tunut voi kirjoittaa: Understanding, Inc., Box 22, 
Station C, Pasadena, California, USA. 

* * 


TIETEELLISESTÄ DOGMISTA 

Seuraava artikkeli käsittelee osittain kysymystä, 
jonka merkitys on ilmeinen, nim. tieteellisen tutki¬ 
muksen ja UFO-ilmiön välistä suhdetta ja joka lähei¬ 
sesti liittyy tutkimusmenetelmien pätevyyden ongel¬ 
maan. Kirjoitus, joka alkujaan on julkaistu Flying 
Saucer Review'ssa 2/67*f on jo ehkä hiukan vanhentu¬ 
nut siinä mielessä, että tiedemiesten kirjoittamien 
UFOja käsittelevien julkaisujen määrä on jatkuvasti 
lisääntynyt eikä UFO-Evidence ole enää ainoa laajem¬ 
pi tutkimus alalta, kuten kirjoituksessa esitetään. 
Toivomme, että artikkeli osaltaan auttaa meitä ym¬ 
märtämään tiedemiehen työskentelytapoja ja hänen 
periaatteitaan. 

Artikkelin kirjoittaja Stewart Miller on Cambridgen 
yliopiston UFO-tutkimusryhmän yhdyssihteeri. 

M IIyvin usein kuullaan UFO-tutkimuksessa mukana ole- 

vien ja aivan liian usein siitä ainoastaan passiivi¬ 
sesti kiinnostuneiden henkilöiden lausuvan valittelu¬ 
ja ja syytöksiä tieteen maailman "dogmaattisesta" 
ja ahdasmielisestä asenteesta tutkimusaihettamme koh¬ 
taan. Seuraavassa pyrin esittämään, että tällaiset 
käsitykset ovat virheellisiä, että ne johtuvat tie¬ 
teen maailman työskentelytapojen väärinymmärtämises¬ 
tä, ja että "tieteen dogmaattisuuden käsite" ei enää 
päde kuvailtaessa tiedemiesten nykyistä asennetta 
uusia hypoteeseja kohtaan. Tämä johtuu siitä, että 
tieteen asennoituminen uusiin keksintöihin on suu¬ 
resti muuttunut viime vuosina, ja juuri tämä muutos 
on murtanut tieteessä vallinneen pyrkimyksen dogmaat¬ 
tisuuteen. 

Nykyään on niin monia tiedemiehiä mukana tutkimustyös¬ 
sä, joko hallitusten tai yksityisten tukemina, ja pe¬ 
rustutkimuksen kustannukset ovat niin korkeat, että 
tiedemiehet katsovat keskinäisen yhteydenpidon vält¬ 
tämättömäksi, jotta vältyttäisiin työn kertautumisel¬ 
ta. On hyvin ikävää kuluttaa miljoonia tutkimukseen 
ja huomata sitten, että se onkin jo suoritettu muu¬ 
alla. Tästä johtuen tiedemiesten välille on kehitty¬ 
nyt hämmästyttävän laajaa yhteistyötä ja tietojen 
vaihtoa sekä kansallisella että kansainvälisellä ta¬ 
solla. 

Tiedemies, joka on tehnyt jonkin merkittävän keksin¬ 
nön tai edistysaskeleen perustutkimuksen yhteydessä, 
tuntee velvollisuudekseen julkaista tuloksensa — 
ensinnäkin puhtaasti itsekkäistä syistä saadakseen 
tunnustusta työlleen ja toiseksi, jottei kukaan hä¬ 
nen tiedemiesko11egoistaan tietämättään suorittaisi 
uudelleen hänen tutkimustansa. Niinpä hän odottaa 
toisten tekevän samoin ja tarkkailee siinä mielessä 
kaikkia muita julkaisuja omalta tutkimussaraltaan. 

Tähän mennessä ei mitään laajaa UFOja koskevaa tut¬ 
kimusta ale ilmestynyt. Lähimpänä tällaista on var¬ 
mastikin NICAP'in The UFO-Evidence, joka esittää si¬ 
sältönsä järjestelmällisessä ja loogisessa muodossa. 
Tämä julkaisu on kuitenkin kirjoitettu pikemminkin 
tavalliselle lukijalle kuin työn rasittamalle tiede¬ 

miehelle, joka haluaa kvantitatiivisia tietoja mie¬ 
luummin kuin pelkistyksiä silminnäkijöiden ilmoituk¬ 
sista, ja raportteja kvantitatiivisten mittausten 
alaisiksi asetetuista kvalitatiivisista fysikaali¬ 
sista vaikutuksista. Lisäksi sen lähtökohtana on 
määrätty näkökanta (so. että UFOt ovat varmuudella 
interplanetaarisia avaruusaluksia) mikä on omiaan 
tekemään todisteiden valinnan ennakoivaksi. 

"Mitä uutta tieteellistä tietoa, jos lainkaan, voi¬ 
daan saavuttaa UFOjen tutkiini sei la? Tähän asti . . 
mikään UFO ei ole luovuttanut tietoa, jolla olisi 
konkreettista arvoa tieteelle. UFOt pysyvät vain 
kummallisen haasteena tieteelliselle mielikuvituk¬ 
selle". (Lloyd hallan, Science and Mechanics, jou- 
luk.66 s. 31-32) Tämä on ongelman ydin. Tiedemies on 
kiinnostunut ilmiöstä vain silloin, kun se sattuu 
herättämään hänen uteliaisuuttaan. Tähän mennessä 
UFO-tutkimus on ollut loiseläjän asemassa. Vaikka 
sen on kiittäminen erilaisia tieteen aloja (etenkin 
erikoi saistinpsykologiaa, optiikkaa,elektroniikkaa 
ja meteorologiaa) tiedoista, jotka ovat auttaneet 
selvitettäessä tiettyjä havaintoja, niin UFO-tutki- 
mus ei ole 20-vuotisen olemassaolonsa aikana onnis¬ 
tunut aikaansaamaan mitään todistettavaa edistysas¬ 
kelta tieteellisessä tietämyksessä. Niinpä jokainen 
tiedemies, joka on kiinnostunut aiheesta, on sitä 
pelkästään inhimillisestä uteliaisuudesta. Jos tie¬ 
demiestä pyydetään lausumaan mielipiteensä IJFOista, 
niin hänen mielipiteensä arvo on suoraan verrannol¬ 
linen siihen määrään, mitä hän on lukenut aiheesta. 
Jos hän ei ole lukenut mitään todisteista, niin hä¬ 
nen mielipiteensä on yhtä tyhjän kanssa, sillä kii¬ 
reisenä ja omaan alaansa paneutuneena henkilönä hänen 
ainoat vaikutelmansa aiheesta ovat lähtöisin sanoma¬ 
lehtien selailusta. Tällainen on prof. Brnard Lovell- 
in tapaus, joka viime vuonna loihti sellaiset helmet 
kuin M UP0t ovat pelkästään amerikkalaisia ilmiöitä" 
ja "kukaan harjaantunut havaintojen tekijä tai täh¬ 
titieteilijä ei ole koskaan ilmoittanut sellaisesta 
havainnosta". (Sir Bernard Lovell puhumassa Cerritos 
Collegessa, Los Angeles. Cambridge News, 25.4.66) 

Lovell ei ilmeisesti tiedä yhtään mitään koko aihees¬ 
ta ja hänen olisi paras myöntää se. Toisaalta kuiten¬ 
kin sellaisen tiedemiehen mielipide, joka on tarkas¬ 
tellut todisteita ennakkoluulottomasti, on hyvin ar¬ 
vokas, koska hän kykenee havaitsemaan epäjohdonmu¬ 
kaisuuksia ja erottamaan asianmukaisimman tiedon. 
Loppujen lopuksihan tiedemiehen koko työ on osaltaan 
todisteiden käsittelyä, olennaisen tiedon erottamis¬ 
ta epäolennaisesta. 

Ehto, että todisteita tulee tarkastella ennakkoluu¬ 
lottomasti, vie meidät pääasiaan. Joukkomme kovaää- 
nisimpiin kuuluvien keskuudessa on vallalla tuo ylei¬ 
nen uskomus, että f, tiedemies ff määritelmänsä mukaan 
on ylivanhoiUinen eikä ole valmis hyväksymään uusia 
näkemyksiä, jotka ovat ristiriidassa hänen omiensa 
kanssa. Lempinimi tälle asennoitumiselle kokonaisuu¬ 
dessaan on "tieteellinen dogmaattisuus". Tämä vää¬ 
rinkäsitys on syntynyt ja sen on aika kokea kuolema. 

Ensinnäkin, suurin osa ns. uusien ajatuksien vastus¬ 
tamisesta on sellaisten henkilöiden käyttäytymistä, 
joiden ainoa tietämys aiheesta perustuu sanomalehti¬ 
en pintapuoliseen lukemiseen - ja koska aihetta on 
aina käsitelty "mätäkuun" juttuina, voimme tuskin 
syyttää ketään, joka ajattelee, ettei kysymys ole 
tutkimisen arvoinen. 

Toiseksi, reportterien käytäntönä on usein kysyä 
"asiantuntijalausuntoja" tiedemieliiItä, joko josta¬ 
kin erityisen hyvästä havainnosta tai aiheesta koko¬ 
naisuudessaan. Kun tiedemieheltä kysytään UFOja kos¬ 
kevaa mielipidettä, niin hän pyrkii kulkemaan pit¬ 
kin maltillista keskitienä, sillä vaikka ilmeisesti 
onkin havaintoilmoituksia, jotka ovat tätä nykyä se¬ 
litystä vailla, ei vielä ole mitään kiistämätöntä 
fysikaalista todistetta siitä, että UFOt olisivat 
interplanetaarisiä avaruusaluksia. Heidän, jotka pää¬ 
tyvät tähän tulokseen, on tehtävä se havainto- ja 
laskeutuisi silmoitusten subjektiiviseila tulkinnalla. 
On kuitenkin paljon vaikeampaa puolustaa maltillista 
mielipidelinjaa kuin äärimmäistä kantaa julkisessa 
väittelyssä tai keskustelussa ja tätä seikaa voivat 

varmempien mielipidekantojen edustajat käyttää hyväk¬ 
seen. (Kts. R.II. Thoules: Straiglit and Crooked Think- 
ing, Chapter III: Some dislionest tricks in argument) 
Niinpä jos tiedemies on kerran joutunut mukaan keskus¬ 
teluun, hän huomaa olevansa pakotettu, tasapainottaak- 
seen äärimmäisyysmielipiteet, puolustamaan skeptil1i- 
sempää kantaa kuin mitä hän halusi. Ilmeisin esimerk¬ 
ki on tri Menzel, jonka mielipiteitä on liian usein 
esitetty tieteen asenteena tutkimaamme ilmiötä koh¬ 
taan. 

Kolmas käyttäytymisen luokka, jota on rinnastettu 
"dogmaattisuuteen", syntyy seuraavasti. Jos me esi¬ 
tämme hypoteesin UFOjen käyttäytymisestä ^esim. nii¬ 
den kulkuvoimasta, maantieteellisestä esiintymisti¬ 
heydestä tai niiden "ohjaajien" luonteesta), niin 
tämän tulee olla loogisesti perusteltu. Tieteellinen 
hypoteesi koostuu joukosta aksioomeja (perusoletta¬ 
muksia), jotka kehitellään loogisesti edelleen. Mi¬ 
käli aksioomat eivät ole keskenään johdonmukaisia 
tai niitä ei ole loogisesti kehitelty eteenpäin (ja 
tämä toimitus ilmaistaan yleensä parhaiten logiikan 
erikoismuodolla, matematiikalla), niin silloin teoria 
on hyödytön ilmiön kuvaajana. Useita teorioita on 
esitetty jostakin UFO—ilmiön puolesta ja vain hyvin 
harvat niistä ovat täyttäneet nämä kaksi perusvaati¬ 
musta. On typerää rinnastaa sellaisen hypoteesin 
hylkääminen, joka ei täytä näitä kahta vaatimusta 
(ja yleisin puute on esiintynyt tietojen käsittelys¬ 
sä, so. jokin ennakointi tilastojen käsittelyssä), 
niiden aksioomien hylkäämiseen, joille teoria raken¬ 
tuu. 

Tieteellisiä teorioita oli aikaisemmin tapana hyljä¬ 
tä, jos niiden aksioomat olivat jollakin tavalla mah¬ 
dottomia hyväksyä, usein koska ne olivat ristiriidas¬ 
sa sen aikaisten filosofisten, eettisten tai teolo¬ 
gisten näkemysten kanssa tai usein koska ne olivat 
ristiriidassa jokapäiväisen kokemuksen - "terveen 
järjen" - kanssa. Syistä, joita en käsittele tässä, 
tiede on irrottautunut näistä erilaisista subjektii¬ 
visista arvoasioista. Irrottautuminen jokapäiväises- 
tä kokemuksesta on erikoisen ilmeinen suhteel1isuus- 

teorian ja kvanttimekaniikan tuloksissa. Niinpä jos 
me spekuloimme UFOjen ympärillä, meidän ei tulisi 
erehtyä luulemaan, että oma muotomme spekuloida oli¬ 
si jotain uutta. Tosiasiassa jotkut lähtökohdistamme 
vaikuttavat kesyiltä verrattuina nykyaikaisen teoreet¬ 
tisen fysiikan lähtökohtiin. Spekuloikaamme kaikin 
mokomin, mutta ellemme pysty ilmaisemaan ajatuksiamme 
yhtenäisessä ja johdonmukaisessa muodossa, ovat pyr¬ 
kimyksemme menneet hukkaan, emmekä saa svyttää ahdas¬ 
mielisyydestä heitä, jotka huomauttavat virheistämme. 

-xxp?- 

AMERIKAN YHDISTYNEIDEN LENTOLAUTASKERHOJEN (AFSCA) 
ALAYKSIKKÖ SUOMESSA 


Amalgamated Flying Saucer Clubs of America eli AFSCA 
on maailmanlaajuinen järjestö, jonka tarkoituksena 
on jakaa tietoja kaikesta UFOihin liittyvästä. 

AFSCA:n kansainvälinen päämaja sijaitsee Los Angel¬ 
esissa. Alayksiköitä (units) on USA:n kaikissa osa¬ 
valtioissa ja 24:ssä maassa eri puolilla maailmaa. 

Suomen yksikkö on toiminut jonkin aikaa Jyväskylässä. 
Tehtävänä on välittää Suomessa AFSCA:n tarjoamaa UFO- 
aineistoa, josta suurimman osan muodostaa englannin¬ 
kielinen UFO-kirjallisuus. Kirjojen lisäksi on tilat¬ 
tavissa mm. UFO-valokuvasarjoja, UFO-aiheisia posti¬ 
kortteja ja -rintamerkkejä. 

AFSCA:an voi liittyä jokainen asiasta kiinnostunut. 
Jäsenmaksu on $ l.oo (4.20 mk), joka on kertakaikki¬ 
nen maksu, vuosittaista jäsermaksua ei ole. Tähän 
sisältyy jäsenkortti, UFO-rintamerkki, autonikkuna- 
tarra sekä lautasaiheisia väripostikortteja. Lisäksi 
voi tilata AFSCA:n julkaiseman lehden "Flying SAU- 
CERS INTERNATIONAL" $ 3.oo/6 numeroa). 

Päämajan osoite on 2004 N.Hoover St., Los Angeles, 
Calif. 90027 USA. 

Tarkempia tietoja saa osoitteella Erkki Erähonka, 
Puuppola tai AFSCA Unit nr 90/jyväskylän Lentolau- 
taskerho, Postilokero 171, Jyväskylä. 

Summary in English 


As ure have mentioned earlier the interest in 
the UFO-problem has been steadily groving 
here in Finland. An active member of our 
Society, Mr. Tapani Kuningas (his address: 

Uro, Finland) has been organizing a systematic 
research in order to chart the UFO-incidents 
in our country. In his article in this issue 
of the VIMANA he puts forirard his pian for 
the future research and points out that the 
results of the investigation lrhen ready vould 
also be sent to the societies and investigators 
in other countries. 


In this issue we have also presented some 
recent Finnish UFO-sightings. Though many of 
the reported sightings usually bear a great 
resemblance to natural phenomena (thus having 
little value as UFO-reports) there are also 
those which are really interesting and just- 
ificate the UFO-research in Finland. 


An^jinteresting UFO-incident occured on the 
16 of February (68) in Lahti, a toirn in the 
Central part of Finland. Mrs. Tiilikainen, who 
lives near a lake (Joutjärvi), saw from her 
house hetkeen 1.40 - 2.25 am. tiro very bright 
1ightphenomena, lrhich stayed on the nothern 
coast of the lake close to the ice-cover. 

The se things stayed ali the time at the same 
place and she got tired and went to bed. When 
she again iroke at 3.30 am. the things irere 








gone. It should be mentioned that on the pre- 
ceding evening (15.2. ) at 8.30 a couple of 
young boys sa\r four lightballs flying in the 
sky. They flew in a straight line and vere 
yelloirish in colour. After a couple af days 
a friend of Mrs. Tiilikainen went to look at 
the place vrhere she sav the things. This 
friend (Mrs. Ilmavalta) sair in the snow long 
trails and t\ro holes in the ice from \rhich 
the trails radiated. Although the temperature 
had for a long time been under the freezing- 
point the holes were still there in the ice 
with unfrozen urater therein. The sketch of 
the trails on the ice can be found on the 
middle pages (pp. 16 - 17). As you see the 
shapes are interesting in the light of some 
other "ground-effects" reported elsewhere 
in the \rorld. 

For those lrho are interested in correspond- 
ence with a Finnish UFO-club we declare 
that one of our younger members, Mr. Erkki 
Erähonka, has formed an AFSCA unit here in 
Finland. His address is: Erkki Erähonka, 
Puuppo1a, Finland• 


This magazine will have an English Summary in 
every issue, and *re shall be glad to exchange 
publications irith organisations in other countries. 
The address is: The Finnish Interplanetist Society, 
P.O. Box 10101, Helsinki 10, Finland. 



BOREAL18: Kirjaa on saatavana 

fal Ift mm ft yiidi styksel tä. 

avaruudesta Hinta 5 mk. 

Outoja mutta ystävällisiä 
"muukalaisia ” A rgen tiinassa 


Argentiinassa meren rannalla 
fijaitsevan lomakaupungin Mar 
Del Platan asukkaat eivät pelkää 
vähääkään ulkoavaruuden oliol- 
ta, sillä ovatpa ne ketä tahansa 
niin ainakin ne vaikuttavat ystä¬ 
vällisiltä. 

"Ne ovat aina olleet hyvin koh¬ 
teliaita” sanoi maanviljelijä Ca- 
tolicio Fernandez, joka asuu Mar 
Del Platan lähistöllä. 

Hän väittää, että hänen kodis¬ 
saan vieraili viime kuussa kaksi 
oudonnäköistä laihaa Ihmistä 
muistuttavaa oliota, jotka olivat 
pukeutuneet outoa valoa loista¬ 
viin vihreihin asuihin. 

Fernandezin selostus "muuka¬ 
laisista” on vain yks! monista, 
joita viime aikoina on kiertänyt 
Argentiinassa useita satoja ja joi¬ 
den mukaan onnekkaimmat ovat 
myöe saaneet nähdä lentävien lau- 
taaten ohjaajia ja miehistön jä¬ 
seniä. 

"Kun toinen heistä nosti käten¬ 
sä ylös, alkoi minua huimata, 
mutta kun hän laski sen alas, olin 
taas täysin kunnossa", Fernandez 
sanoi. 

Fernandezin luona muukalaiset 
pistäytyivät kesäkuun 14. päivänä 
ja samana päivänä vieraili 10* 
vuotiaan Maria Eladia Pretzelin 
luona joukko muukalaisia Carlos 
Pazin kaupungissa, joka sijaitsee 
satojen kilometrien päässä Mar 
Del Platasta. 

"He olivat hyvin komeita Ja 
noin kaksi metriä pitkiä", sanoi 


Maria kuvatessaan avaruudesta 
saapuneita vieraitaan. 

Marian vieraat olivat pukeutu¬ 
neet oudosti kiiltäviin taivaansi¬ 
nisiin pullovereihin. 

Oscar Iriartin näky meni äs¬ 
kettäin askelen pitemmällä. Ola- 
varrian kaupungissa asuva 15- 
vuotias Oscar sanoi nähneotsä 
avaruuslaivan, Josta laskeutui hä¬ 
nen eteensä Joukko avaruus- 
olioita. 

"Heillä oli tuijottava katse, 
mutta ei laisinkaan kulmakarvoja 
ja he ojensivat minulle espanjan¬ 
kielisen paperin, jossa minulle 
tarjottiin kiertomatkaa avaruu¬ 
dessa heidän aluksellaan", Oscar 
sanoi. 

Oscar ei hyväksynyt vQireäpti- 
kuisten olioiden tarjousta, vaan 
pakeni henki kurkussa ilmoitta¬ 
maan asiasta poliisille. 

Buenos Airesissa asuva 70-vuo- « 
tias kuvanveistäjä Solari Parra- 
vinci on toistaiseksi ollut onnek¬ 
kain avaruusolioiden näkijöistä. 

Hän väitti viime kuussa, että 
kiiltäviin vartalonmukaisiin asui. 
hin pukeutuneet "muukalaiset" 
kidnappasivat hänet ja veivät 
hänet erään obeliskin huipulle 
pysäköityyn avaruusalukseensa. 
Hyväluontoiset av&ruusmlehet 
olivat tämän jälkeen vieneet hä¬ 
net kiertoajelulle maailmankaik¬ 
keuteen. 

"Kiertoajelun alussg ja loputta 
eräs avaruusmiehistä löi minua 
napakasti enkä hetkeen voinut 
tajuta mitään", Parravinci tanoL 
(UPI — Daniel Drosdorff) 
- ■■■■■— ■■ , 


UFO-havainnot ovat jo vuosia olleet etusivun 
juttuja etelä-anierikkalai si ssa lehdissä. Seu- 
rustelevatko etelä-amerikkalaiset avaruusmuu¬ 
kalaisten kanssa, kuten ylläoleva uutinen ker¬ 
too? Uutinen on saksittu Helsingin Sanomista 
11.7.68. 













